Vakavasti sairaat vanhukset olivat olleet naimisissa 65 vuotta.

Nic ja Trees Elderhorstin hartain toive oli kuolla yhdessä. ELDERHORSTIN PERHE

He suutelivat, pitivät toisiaan kädestä ja nukkuivat pois ympärillään rakkaat ihmiset. Kumpikin oli kuollessaan 91-vuotias.

Hollantilaiset Nic ja Trees Elderhorst olivat olleet onnellisesti naimisissa 65 vuotta.

Nic sai viisi vuotta sitten aivoinfarktin ja hän ei pystynyt sen jälkeen kunnolla liikkumaan. Hän kärsi kovista kivuista ja kävi sairaalassa tiheästi. Hän pysyi hengissä vain antibioottien ansiosta.

Myös hänen vaimonsa Treesin terveys oli huonontunut. Hänen hänellä oli diagnosoitu etenevä, kuolemaan johtava dementia.

Hartain toive kuolla yhdessä

Nicin aivoinfarktin jälkeen 2012 kumpikin allekirjoitti eutanasiatestamentin ja lastensa kanssa he tutkivat miten se voidaan tarvittaessa pistää toimeen.

- Viime aikoina kävi selväksi, että emme voineet odottaa enää kauaa. Äitiäni hoitanut geriatri totesi, että äiti on edelleen henkisesti kykenevä tekemään itse päätöksiä, kertoo yksi perheen tyttäristä De Gelderlander-lehdelle.

Kummatkin vanhemmista pelkäsivät sitä, että jos toinen kuolee ensin, jäljelle jäänyt joutuu hoitokotiin. Sitä he eivät missään nimessä halunneet.

- Heidän hartain toiveensa oli kuolla yhdessä, sanoo tytär.

Tytär kuvaa kuolemaa kauniiksi, rakkaat ihmiset olivat ympärillä. MOSTPHOTOS

Hyvästelivät rakkaat ihmiset

Kaksi erillistä ryhmää, kummallekin puolisolle omansa, tutki tapausta kuusi kuukautta. He määrittelivät sen, että kummallakin osapuolella oli itsenäinen tahto kuolla. Ryhmät päätyivät tulokseen, että Hollannin lain vaatimukset eutanasiaan täyttyivät.

Nic ja Trees Elderhorst kertoivat kaikille ystävilleen päätöksestä ja he saivat tyttären mukaan paljon tukea. He käyttivät aikaa rakkaiden ihmisten hyvästelemiseen ja järjestelivät hautajaisiaan.

He valitsivat päivän kuolemalleen, he halusivat sen tapahtuvan kotonaan Didamin kaupungissa Amsterdamin itäpuolella. Lähellä oli kaikki heille rakkaat ihmiset.

- He suutelivat ja sanoivat kauniita asioita toisilleen. Pitäen toisiaan kädestä he nukkuivat pois, kertoo tytär.

Pelko yksinäisyydestä ei riitä

Eutanasia on ollut Hollannissa laillinen 17 vuotta. Eutanasian on valinnut noin 5 500 ihmistä.

Kaksoiseutanasiat ovat erittäin harvinaisia, koska vanhojen parien sairaudet eivät yleensä etene samaa tahtia. Eutanasiaa ei hyväksytä, jos terveydentila ei ole huono.

- Usein käy niin, että pariskunnasta toisen sairaus on edennyt nopeammin. Toinen voi haluta kuolla myös, koska ei halua jäädä yksin. Se ei riitä eutanasian syyksi, kertoo Koos van Wees eutanasiaklinikalta.